24. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 216 της 5/10 Μαρτ. 1977 (ΦΕΚ Α΄ 71) Περί των προϋποθέσεων κατατάξεως και εγγραφής πτυχιούχων ανωτάτων εκπαιδευτικών ιδρυμάτων εις την Φυσικομαθηματικήν Σχολήν του Πανεπιστημίου Θεσσαλονίκης προς απόκτησιν και ετέρου πτυχίου. Έχοντες υπ’όψει: 1.Τας διατάξεις της παρ. 3 του άρθρ. 1 του Νόμ. 379/1976 «περί εγγραφής πτυχιούχων ανωτάτων εκπαιδευτικών ιδρυμάτων προς απόκτησιν και ετέρου πτυχίου και άλλων τινών συναφών διατάξεων» (ΦΕΚ 176 τ. Α΄). 2.Γνώμην της Φυσικομαθηματικής Σχολής του Πανεπιστημίου Θεσσαλονίκης (συνεδρίαι 20.9.76 και 17.1.77) και 3.Την υπ’ αριθ. 106/1977 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, αποφασίζομεν: Άρθρ.1.-Πτυχιούχοι ανωτάτων εκπαιδευτικών ιδρυμάτων της ημεδαπής, ως και σχολών και τμημάτων αυτών ή ισοτίμων της αλλοδαπής, δύνανται να καταταγούν και εγγραφούν εις τα Τμήματα της Φυσικομαθηματικής Σχολής του Πανεπιστημίου Θεσσαλονίκης προς απόκτησιν και ετέρου πτυχίου, υπό τας προϋποθέσεις του παρόντος και μέχρι του αριθμού του οριζομένου κατ’ έτος υπό της Σχολής ταύτης κατά τα εν άρθρ. 1 παρ. 2 του Νόμ. 379/1976 και εντός των υπό της αυτής διατάξεως προβλεπομένων ορίων, επιφυλασσομένης της εφαρμογής του άρθρ. 3 του αυτού Νόμου. Άρθρ.2.-1.Αι αιτήσεις κατατάξεως και εγγραφής μετά αναλυτικού πιστοποιητικού σπουδών της οικείας Σχολής της οποίας ο αιτών τυγχάνει πτυχιούχος, εις το οποίον δέον να αναγράφεται και ο βαθμός του πτυχίου, υποβάλλονται εις την Φυσικομαθηματικήν Σχολήν του Πανεπιστημίου Θεσσαλονίκης υπό των ενδιαφερομένων, μέχρι 30ης Σεπτεμβρίου εκάστου έτους. Εξαιρετικώς δια το έτος 1976 αι αιτήσεις μετά του ως άνω δικαιολογητικού υποβάλλονται εντός 15 ημερών από της δημοσιεύσεως σχετικής ανακοινώσεως της Σχολής. 2.Προκειμένου περί αιτήσεων κατατάξεως πτυχιούχων ανωτάτων εκπαιδευτικών ιδρυμάτων της αλλοδαπής, ομού μετά του ως άνω δικαιολογητικού συνυποβάλλεται και βεβαίωσις αντιστοίχου Σχολής ανωτάτου εκπαιδευτικού ιδρύματος της ημεδαπής περί της ισοτιμίας του τίτλου. Άρθρ.3.-Εις το Α΄έτος σπουδών εκάστου Τμήματος της Σχολής εγγράφονται πτυχιούχοι των Θεολογικών, Φιλοσοφικών, Νομικών, Οικονομικών και Ανωτάτων Βιομηχανικών Σχολών, ως και Σχολών Δημοσίου Δικαίου και Πολιτικών Επιστημών επί τη βάσει του βαθμού του πτυχίου των. Άρθρ.4.-Εις το Β΄ ή το Γ΄ έτος σπουδών οιουδήποτε Τμήματος της Σχολής κατατάσσονται οι πτυχιούχοι Τμημάτων Φυσικομαθηματικών Σχολών αναλόγως των μαθημάτων τα οποία παρηκολούθησαν κατά την διάρκειαν της φοιτήσεώς των, επί τη βάσει του βαθμού πτυχίου των. Άρθρ.5.-1.Πτυχιούχοι Ιατρικών και Οδοντιατρικών Σχολών κατατάσσονται εις το Β΄έτος σπουδών του Βιολογικού ή Φαρμακευτικού Τμήματος. 2.Πτυχιούχοι των Πολυτεχνικών Σχολών κατατάσσονται εις το Β΄έτος σπουδών του Φυσικού, Μαθηματικού, Χημικού και Γεωλογικού Τμήματος. 3.Η κατάταξις των εις τας προηγουμένας παραγράφους του παρόντος άρθρου διαλαμβανομένων ενεργείται επί τη βάσει του βαθμού του πτυχίου των, αφού όμως ούτοι προηγουμένως υποβληθούν εις επιτυχείς κατατακτηρίους εξετάσεις. Τα εξεταστέα μαθήματα ορίζονται υπό της Σχολής κατά το δεύτερον 15νθήμερον του μηνός Μαϊου εκάστου έτους. Εξαιρετικώς δια το έτος 1976 – 77 τα εξεταστέα μαθήματα θα ανακοινωθούν άμα τη δημοσιεύσει του παρόντος. 4.Οι μη επιθυμούντες να υποβληθούν εις κατατακτήριον εξέτασιν εγγράφονται εις το Α΄ έτος σπουδών με τας αυτάς προϋποθέσεις αι οποίαι ισχύουν δια τους διαλαμβανομένους εις το άρθρ. 3 του παρόντος. Άρθρ.6.-1.Οι εγγραφόμενοι εις το Β΄ ή το Γ΄ έτος σπουδών εξετάζονται εις τα μαθήματα των προηγουμένων ετών, τα οποία δεν εδιδάχθησαν εις την Σχολήν προελεύσεώς των ή δεν εδιδάχθησαν ταύτα επαρκώς κατά την κρίσιν της Φυσικομαθηματικής Σχολής του Πανεπιστημίου Θεσσαλονίκης. 2.Οι εγγραφόμενοι εις το Β΄ ή το Γ΄ έτος σπουδών απαλλάσσονται των εξετάσεων εις τα μαθήματα του Β΄ και επομένων ετών σπουδών, εις τα οποία εξητάσθησαν εις την Σχολήν προελεύσεώς των, δι’ αποφάσεως της Φυσικομαθηματικής Σχολής του Πανεπιστημίου Θεσσαλονίκης κατόπιν εισηγήσεως του αρμοδίου δι’ έκαστον μάθημα καθηγητού της Σχολής ταύτης. Άρθρ.7.-1.Εις πάσας τας περιπτώσεις ισοβαθμίας πτυχίου λαμβάνεται υπ’ όψιν η συγγένεια της Σχολής ή του Τμήματος, προς το οικείον Τμήμα της Φυσικομαθηματικής Σχολής του Πανεπιστημίου Θεσσαλονίκης μετ’ απόφασιν ταύτης. 2.Η προκαταρκτική κατατακτήριος εξέτασις, όπου απαιτείται τοιαύτη κατά τας διατάξεις του παρόντος Δ/τος, ενεργείται υπό καθηγητών της Σχολής, υπό ταύτης οριζομένων. (Μετά τη σελ. 530,04(α) Σελ. 530,05 Τεύχος 659 – Σελ. 35 Σχολή Θετικών Επιστημών Παν/μίου Θεσ/νίκης 31.Ε.ι.24 3.Η Φυσικομαθηματική Σχολή του Πανεπιστημίου Θεσσαλονίκης αποφαίνεται εις ποίαν εκ των κατηγοριών του παρόντος Δ/τος εμπίπτουν πτυχιούχοι Σχολών ανωτάτων εκπαιδευτικών ιδρυμάτων μη ρητώς περιλαμβανομένων εις τούτο.